CONVOCATORIA PRAZA DE PROFESORADO DE MODELADO CON DESTINO Á ESCOLA DE CANTEIROS
ADMINISTRACIÓN LOCAL — Provincial — Deputación Provincial (Persoal, oposicións, 29/09/2015)

O deputado delegado en materia de Persoal, no uso das facultades que lle confire a normativa local vixente, ditou a seguinte RESOLUCIÓN: De conformidade co disposto no artigo 34. g da Lei 7/85, de 2 de abril, reguladora das bases de réxime local, modificada pola lei 11/99, de 21 de abril, RESOLVO aprobar esta convocatoria para a contratación laboral en réxime de interinidade, a tempo parcial, para cubrir unha praza de profesorado de modelado con destino á Escola de Canteiros, dependente da Deputación de Pontevedra, e que se desenvolverá de acordo coas seguintes bases: Esta convocatoria ten por obxecto a contratación laboral en réxime de interinidade con cargo á vacante dunha praza de profesorado de modelado, clasificado no grupo A2, polo procedemento de urxencia e mediante o sistema de concurso-oposición. Este posto ten asignada unha xornada laboral a tempo parcial de 36 horas ó mes, cunha retribución de 440,56 € ó mes. Para seren admitidas neste proceso selectivo deberán reunir os seguintes requisitos na data en que finalice o prazo de presentación de solicitudes e mantelos ata a súa contratación: 3.1. As persoas que desexen tomar parte nestas probas selectivas deberán facelo constar mediante unha instancia, dirixida ó deputado delegado en materia de Persoal, que conterá, polo menos, os seus datos persoais e mais o seu enderezo e a denominación do posto ó que opta, xuntándolle unha fotocopia autenticada do documento nacional de identidade ou a tarxeta acreditativa expedida polas autoridades competentes no caso de cidadás e cidadáns comunitarios da Unión Europea. Así mesmo, por razón da urxencia, será necesario remitir unha copia da solicitude rexistrada á dirección de correo persoal@depo. es, ou ben por fax ó número 986 804 141. Para que as persoas aspirantes sexan admitidas deberán manifestar nas súas solicitudes de participación que reúnen todas as condicións esixidas na data en que remate o prazo de presentación de instancias. No Rexistro xeral da institución provincial facilitarase o modelo de solicitude, que tamén se pode descargar na páxina web www.depo.es (modelo 921.001). No caso de equivalencia ou homologación de titulacións esta deberá xustificarse co certificado expedido polo organismo competente para establecelas.3.2. O prazo para presentar as solicitudes será de 10 días hábiles, contados a partir do día seguinte ó da publicación da convocatoria no Boletín Oficial da Provincia de Pontevedra (BOPPO). 3.3. A presentación de solicitudes poderá facerse ben nos rexistros do organismo provincial, ben de calquera dos procedementos establecidos no art.38.4 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP-PAC). As solicitudes que se presenten a través da oficina de Correos deberán entregarse nun sobre aberto para seren seladas e datadas polo funcionariado de Correos antes de seren certificadas.3.4. As persoas aspirantes con algunha discapacidade deberán indicalo na súa solicitude e, cando sexa necesario, solicitarán as posibles adaptacións de tempo e de medios para realizar os exercicios.3.5. As persoas aspirantes quedan vinculadas ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte.3.6. Xunto coa instancia achegaranse necesariamente os seguintes documentos: Non presentar algún destes documentos será causa de exclusión, salvo os relativos ó currículo e ós seus xustificantes que, de ser o caso, deberán entregarse no Rexistro xeral da Deputación antes de que finalice o prazo de emenda das solicitudes presentadas.4.1. Será requisito necesario, para participar neste proceso selectivo, aboar, dentro do prazo de presentación de instancias, a cantidade de 15 € en concepto de dereitos de exame e os gastos de tramitación que, no seu caso, determine a entidade bancaria, que poderán satisfacerse directamente na Tesourería do organismo provincial ou ben mediante xiro postal, telegráfico ou transferencia bancaria dirixida á conta da Deputación indicada na base segunda, apartado 1. f. No caso de non se realizar o pagamento directamente na Tesourería provincial a persoa solicitante fará constar na súa instancia a data do xiro ou da transferencia e mais o número do resgardo. En ningún caso a mera presentación ou o pagamento dos dereitos de exame suporá substituír o trámite de presentación en tempo e en forma da solicitude segundo o disposto na base quinta.4.2. Os dereitos de exame reintegraránselles de oficio ás persoas interesadas que sexan excluídas definitivamente da lista de admisión, sempre que cubrisen os datos bancarios necesarios para facer a devolución.4.3. Estarán exentas de pagar os dereitos de exame as persoas con discapacidade igual ou superior ó 33 %. 5.1. Logo de finalizado o prazo de presentación de solicitudes o deputado delegado ditará resolución aprobando a relación provisional de admisión e exclusión de aspirantes, na que se indicarán as causas de exclusión e que será publicada no taboleiro de anuncios e na web da Deputación, o que lles servirá de notificación ás persoas interesadas para todos os efectos.5.2. Contra a mencionada resolución estas persoas poderán presentar reclamacións ante o deputado delegado no prazo de dez días hábiles, contados desde o día seguinte ó da súa publicación. Resoltas as reclamacións publicarase nos mesmos lugares a relación definitiva de admisión e exclusión de aspirantes.6.1. Os membros do tribunal cualificador serán designados polo deputado delegado segundo o disposto no artigo 4, parágrafos e e f do Real decreto 896/91, de 7 de xuño, así como no artigo 60 da citada LEBEP, tendo en conta a paridade entre mulleres e homes. O tribunal cualificador estará integrado por cinco membros titulares e cinco suplentes. A pertenza a este órgano será sempre a título individual e non en representación nin por conta de ninguén.6.2. A composición do tribunal axustarase ós principios de imparcialidade e profesionalidade dos seus membros, que deberán posuír unha titulación ou especialización igual ou superior á esixida para o acceso ó posto convocado. Non poderán formar parte do tribunal as persoas de elección ou designación política, o funcionariado interino e o persoal eventual.6.3. O tribunal poderá dispoñer a incorporación ós seus traballos de persoal asesor especialista, con voz e sen voto, cando a natureza ou as circunstancias así o aconsellen, quen se limitará a prestar a súa colaboración na súa especialidade técnica.6.4. O deputado delegado, antes de que teñan lugar as probas e xuntamente coa lista de admisión, publicará no taboleiro de anuncios e na web www.depo.es a resolución pola que se nomean os membros titulares e suplentes do tribunal cualificador.6.5. Os membros do tribunal deberán absterse de intervir, comunicándolle ó deputado delegado cando concorra neles algunha das circunstancias previstas no artigo 28 da LRXAP-PAC, así como cando realizasen tarefas de preparación de persoas aspirantes durante os cinco anos anteriores á publicación desta convocatoria. Así mesmo, estas poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da LRXAP-PAC.6.6. O tribunal cualificador deberá constituírse na data que designe o deputado delegado, entendéndose validamente constituído cando asista a maioría absoluta dos seus membros, titulares ou suplentes. Na sesión constitutiva do tribunal adoptaranse as decisións pertinentes para o correcto desenvolvemento do proceso selectivo e as súas actuacións axustaranse en todo momento ó disposto na LRXAP-PAC e ás bases reguladoras desta convocatoria. En caso de ausencia da presidencia titular e suplente actuará no seu lugar quen tivese designada a vogalía en primeira orde.6.7. Os membros do tribunal e o seu persoal asesor que asistan ás sesións percibirán as axudas de custo pola súa asistencia segundo a contía legalmente establecida.7.1. Establécese o sistema de concurso-oposición. A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios da Escola de Canteiros e do Pazo provincial. As persoas interesadas poderán formular alegacións perante o tribunal no prazo de cinco días hábiles, contados a partir do seguinte ó da publicación das puntuacións outorgadas na fase de concurso no taboleiro de anuncios e na web da Deputación. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición.7.2. Fase de concurso. Nesta fase valoraranse os méritos específicos axeitados ás características do posto de traballo convocado conforme ó seguinte baremo: Non se terán en conta os certificados ou diplomas nos que non se especifique a duración do curso en créditos ou número de horas. Así mesmo, non se computarán os cursos de duración inferior a un crédito ou dez horas. O tribunal non valorará os méritos que, sendo alegados polas persoas aspirantes no currículo, non estean debidamente xustificados e sempre referidos á data de finalización do prazo de presentación de solicitudes ou de emenda de defectos formais.7.3. Fase de oposición. Nesta fase valorarase a posesión dos coñecementos xerais necesarios para exercer a docencia e dos coñecementos específicos da especialidade á que opta, a aptitude pedagóxica e o dominio das técnicas necesarias para o exercicio docente, así como a corrección na expresión oral e escrita das persoas aspirantes. Constará de dous exercicios: O tribunal valorará a exposición clara, ordenada e coherente dos coñecementos das persoas aspirantes, a precisión terminolóxica, a riqueza do léxico e a sintaxe fluída e sen incorreccións. Cada un dos exercicios da oposición será cualificado entre cero (0) e dez (10) puntos, e para aprobar necesitarase en cada un dos exercicios obter unha puntuación mínima de cinco (5) puntos. A cualificación nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal. Cando entre dúas puntuacións outorgadas por parte dos membros do tribunal exista unha diferenza de tres ou máis enteiros, serán automaticamente excluídas ambas as dúas, a maior e a menor, calculándose a media aritmética coas puntuacións concedidas polos demais membros do tribunal.8.1. A data e mais a hora na que deberá constituírse o tribunal para valorar os méritos, ademais do día e a hora en que terá lugar o primeiro exercicio, serán determinadas polo deputado delegado mediante unha resolución, xuntamente coa aprobación da lista definitiva de admisión e a composición do tribunal, que se publicará mediante un anuncio no taboleiro de anuncios e na web da Deputación, polo menos con tres días hábiles de antelación.8.2. Convocarase ás persoas aspirantes para a realización do primeiro exercicio nun único chamamento, quedando decaídas no seu dereito quen non compareza, salvo os casos debidamente xustificados, que resolverá o tribunal.8.3. Concluído cada un dos exercicios da fase de oposición, o tribunal fará pública no taboleiro de anuncios a lista coas persoas que superen o exercicio, indicando a puntuación obtida. As persoas que opositen e non estean incluídas na lista terán a consideración de non aptas.8.4. A relación de aprobados en cada exercicio deberá publicarse no taboleiro de anuncios, polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación cando se trate dun novo exercicio.8.5. Os exercicios terán lugar a porta pechada sen outra asistencia que os membros do tribunal, as persoas colaboradoras designadas por estes e mais as opositoras.8.6. Desde o momento en que remate un exercicio ou proba ata que empece o seguinte deberá transcorrer un prazo mínimo de 48 horas e un máximo de 40 días hábiles.8.7. Contra os acordos do tribunal poderá interpoñerse un recurso administrativo de alzada ante o deputado delegado que os nomeou, segundo o previsto no artigo 114.1 da LRXAP-PAC, modificada pola Lei 4/99.9.1. Sumadas as puntuacións totais da fase de concurso e de oposición o tribunal fará pública a proposta de contratación a favor da candidatura que obteña maior puntuación total final, que será publicada no taboleiro de anuncios e na web da Deputación.9.2. O tribunal non poderá en ningún caso aprobar nin declarar que superou este proceso selectivo un número superior de persoas aspirantes ó de postos convocados. Calquera proposta de aprobados que contraveña o establecido anteriormente será nula de pleno dereito.9.3. No suposto de empate nas puntuacións totais finais de dúas ou máis persoas aspirantes, este resolverase tendo en conta a maior puntuación obtida no apartado de experiencia docente e, se isto non fose suficiente, pola puntuación obtida na proba práctica. De persistir o empate este resolverase por sorteo.9.4. Así mesmo, o tribunal poderá propor a non provisión do posto xustificando esta decisión. Este acordo publicarase no taboleiro de anuncios e na web www.depo.es, e serviralles de notificación ós interesados para todos os efectos.9.5. A candidatura proposta para esta contratación deberá presentar no Servizo de Recursos Humanos e Formación da Deputación os seguintes documentos: 9.6. O deputado delegado contratará como profesora ou profesor da Escola á candidatura proposta polo tribunal seleccionador, unha vez que acrediten en prazo a documentación requirida; de non o facer, o deputado delegado procederá, se é o caso, á contratación da seguinte candidatura na orde proposta.9.7. A duración do contrato establécese con efectos da finalización do proceso selectivo convocado e ata que o posto se cubra polo procedemento establecido regulamentariamente, se amortice ou desaparezan as causas que motivaron esta contratación.9.9. A xornada laboral será a tempo parcial e polo número de horas mensuais que se determinan na base primeira.9.10. A duración do período de proba será de 6 meses e considerarase superado sempre que non conste obxección expresa contraria dentro dese prazo.9.11. A retribución mensual será a establecida na base primeira en función do número de horas de traballo e conforme ó previsto nas bases de aplicación de retribucións do Orzamento provincial e no I Convenio colectivo para persoal laboral da Deputación. A documentación achegada á instancia para participar neste proceso selectivo deberá ser retirada polas persoas interesadas unha vez transcorrido o prazo de tres meses, contados desde a publicación da resolución da convocatoria no taboleiro de anuncios, sempre e cando non se presentase ningún recurso contra esta resolución. Transcorrido un mes despois deste prazo procederase á destrución da documentación que non fose retirada. Este proceso selectivo regularase polo disposto nas bases da convocatoria e no non previsto nestas pola LEBEP; a Lei 2/2015, de 29 de abril, de emprego público de Galicia; o Real decreto lexislativo 781/1986, de 18 de abril, polo que se aproba o Texto refundido das disposicións legais vixente en materia de réxime local (artigos 134-137); o Real decreto 896/1991, de 7 de xuño, sobre procedemento de selección na Administración local; o Decreto 95/1991, de 20 de marzo, polo que se aproba o regulamento de selección de persoal da Administración da Comunidade Autónoma de Galicia; o Real decreto 364/1995, polo que se aprobou o Regulamento xeral de ingreso do persoal ó servizo da Administración do Estado; o artigo 4 do Real decreto 2720/1998, de 18 de decembro, e o I Convenio colectivo para persoal laboral da Deputación de Pontevedra. Contra esta resolución, que esgota a vía administrativa, poderase interpoñer un recurso ante a xurisdición contencioso-administrativa, no prazo de dous meses contados desde o día seguinte ó da súa publicación no BOPPO, de conformidade co disposto na Lei 29/1998, de 13 de xullo, reguladora da xurisdición contencioso-administrativa. Potestativamente, poderase interpoñer un recurso de reposición ante a presidenta, no prazo dun mes, contado a partir do día seguinte ó da devandita publicación, de acordo co disposto na LRXAP-PAC. O que lle comunico para o seu coñecemento e demais efectos. Pontevedra, a 23 de setembro de 2015.—O Secretario, Carlos Cuadrado Romay.